Vanaf R380 per nag(plek vir 1)
B's Place is 'n selfsorgwoonstel en 'n oornagkamer in die stil en rustige Welgemoed-woonbuurt in Kaapstad se noordelike voorstede. Dié woonstel is onder die eienaars se huis geleë, maar het 'n privaat ingang.
Die woonstel het slaapplek vir 2 gaste en die oornagkamer het slaapplek vir 1 gas. Die woonstel het 'n koningingrootte-bed en 'n en suite-badkamer met 'n stort. 'n Ekstra enkelbed kan voorsien word. Ander geriewe sluit 'n kombuisie met 'n yskassie, mikrogolfoond, warmplaat, eetgerei, breekware, 'n etenstafel met sitplek vir 2, en 'n TV met DStv in. WiFi is beskikbaar.
Die oornagkamer het 'n enkelbed en 'n en suite-badkamer met 'n stort. Ander geriewe sluit 'n mikrogolfoond, yskassie, koffie- en teemaakgeriewe en WiFi in.
Gaste kan gerus die swembad gebruik en parkeerplek word vir 2 voertuie voorsien. 'n Lughawe-pendeldiens is op versoek beskikbaar.